Brieven, levens en lof door Rudolf Agricola Lees Online op Bookmate
Adrie van der Laan, Fokke Akkerman Gewilde SwimRun-reeks verskuif | Netwerk24
Deur Annchen Nel 12 September 2018 16:21
Die eerste varswater-byeenkoms in die Torpedo SwimRun-reeks vind Vrydag en Saterdag plaas, met dié reeks wat al hoe gewilder word.
Nadat die eerste swem- en hardloopbyeenkoms in 2016 aan die Atlantiese kus aangebied is, word die byeenkoms dié naweek die eerste keer in die Wildernis aangebied.
JP Burger (voor) en Michael Lord is twee van die deelnemers wat Vrydag en Saterdag in dte varswater-byeenkoms in die Torpedo SwimRun-reeks gaan deelneem. Foto: Verskaf
Die derde byeenkoms, wat op 18 November in Kaapstad plaasvind, is vol bespreek, maar Richard McMartin, medestigter van die reeks, sê nog ’n byeenkoms sal later aangekondig word.
Die SwimRun-reeks is ’n opkomende multisport-formaat wat aanklank vind by driekampers, swemmers, atlete, brandpankryers en ander watersportgeesdriftiges. Deelnemers neem in spanverband deel en moet kort ente tussen strande swem, dan weer hardloop en ook oor rotse spring. Daar is nie kans om van klere te verwissel nie.
Deelnemers swem dus met hul tekkies aan en hardloop in hul lyfpakke.
Intussen sal die Kaapse kampioene die naweek by die Kaaimansrivier as die gunstelinge aantree.
JP Burger is onlangs as die Ysterman 70.3-wêreldkampioen in die kategorie 18 tot 24-jariges aangewys en is die gunsteling saam sy spanmaat, Michael Lord.
Rohan Meyer was ook in Port Elizabeth ‘n afdelingswenner en span kragte saam met Rudolf Visser. Dié paar hoop om Burger-hulle se onoorwonne vertoningslys te beëindig.
Die afstand van die Wildernis-byeenkoms is 26 km, wat bestaan uit vier segmente waar 4 km geswem word, vyf hardloop-bene van 17 km en 5 km van rowwe terrein waar oor rotse gespring en geklouter word.
Die Port Elizabethse broers Keegan en Jarryd Cooke is veelsydig en sal ook hul oog op die titel hê.
Rob Twiddle en Rob Schaf van Llandudno, wat verlede jaar derde was by die Kaapse byeenkoms, is die buiteperde.
Die vroue-gunstelinge is Bianca Tarboton en Linda Detering, met Carla Farina en Su-yen Thornhil aanspraakmakers.
Meer oor: Swem | Driekamp | Hardloop